kardosdrur/scandi-wiki huggingface dataset:
Brookesia nana

Brookesia nana, også kendt som nano-kamæleon, er en art af kamæleon som er endemisk til regnskove i bjergene i det nordlige Madagaskar. Den er videnskabeligt beskrevet i 2021 og er måske verdens mindste krybdyr. I modsætning til nogle kamæleoner kan Brookesia nana ikke ændre farve.

Arten blev opdaget af herpetologen Frank Glaw og andre tyske forskere i 2021 i regnskoven på Sorata-massivet i det nordlige Madagaskar. Brookesia nana er ikke trælevende, men lever på skovbunden. Det er sandsynligt, at arten er truet på grund af skovrydning på Madagaskar. Miniaturisme menes at udvikle sig på grund af tab af levesteder.

Beskrivelse 
Nano-kamæleonen har en plettet brun farve. Voksne hanner er 22 mm lange inklusive hale, mens hunnerne er lidt større med 29 mm. Det er normalt for Brookesia-arter at hunnerne generelt større end hannerne. De fleste hvirveldyr vokser, når de udvikler sig, men nano-kamæleonen gør ikke. Årsagen til den manglende vækst kendes ikke.

Referencer 

Kamæleoner
Madagaskars fauna
Hawarden Castle (middelalder)

Hawarden Old Castle eller blot Hawarden Castle () er ruinen af en middelalderborg, der ligger nær Hawarden, Flintshire, Wales. Det er en listed building af 1. grad.

Der vides ganske lidt om borgens tidlige historie, og de ældste fæstningsværker på stedet kan gå helt tilbage til jernalderen. Senere blev stedet brugt til en normannisk Motte-and-baileyfæstning, som angiveligt blev ødelagt og erstattet i løbet af en kort periode i 1200-tallet.

Borgen spillede en vigtig rolle i slutningen af den walisiske kamp for uafhængighed i slutningen af 1200-tallet. I påsken 1282 angreb Dafydd ap Gruffudd Hawarden Castle, og igangsatte dermed den sidste walisiske konflikt med det normanniske England, men kampen blev i sidste ende tabt. Som straf for sit angreb og oprør blev Dafydd hængt, druknet og parteret af Edvard i Shrewsbury i oktober 1283.

Under den engelske borgerkrig blev Hawarden Castle ødelagt af Oliver Cromwell.

I dag ruinen typisk åben for offentligheder om sommeren.

Se også 
Borge og slotte i Storbritannien og Irland
Borge og slotte i Wales

Referencer 

Slotte i Wales
Borgruiner i Wales
Dafydd ap Gruffydd

Dafydd ap Gruffydd (eller Dafydd III, angliseret David, søn af Gruffydd) (født 11. juli 1238, død 3. oktober 1283) var fyrste af Wales fra 11. december 1282 til han blev henrettet d. 3. oktober 1283 på ordre af kong Edvard 1. af England. Han var den sidste uafhængige hersker i Wales og overtog styret over Wales, efter Llywelyn ap Gruffudd var blevet dræbt i december 1282.

Han blev henrettet i 1283, efter han havde angrebet Hawarden Castle i 1282, hvormed han igangsatte en konflikt med huset Plantagenet. Hans sønner blev fængslet på Bristol Castle.

Referencer 

Personer fra Wales
Kongelige fra Storbritannien
Dolwyddelan Castle

Dolwyddelan Castle () er en borg nær Dolwyddelan i Conwy County Borough i North Wales. Man mener, at den blev opført i 1200-tallet af Llywelyn den store, prins af Gwynedd og Wales. Oprindeligt bestod den af blot et enkelt tårn med to etager, men der blev opført endnu et tårn i 1200-tallet, og der blev tilføjet en tredje etage under renovering af borgen i 1400-tallet.

Se også 
 Borge og slotte i Storbritannien og Irland
 Borge og slotte i Wales

Referencer

Eksterne henvisninger 

Slotte i Conwy County Borough
Borgruiner i Wales
Château de Fénelon

Château de Fénelon er et fransk slot beliggende i byen Sainte-Mondane i departementet Dordogne, i regionen Nouvelle-Aquitaine. Det blev bygget i 1100-tallet og modificeret i det 1300-, 1500- og 1600-tallet.
Den fremtidige ærkebiskop af Cambrai, François de Salignac de La Mothe-Fénelon, blev født på slottet i 1651.

Dele af slottets eksteriør blev brugt i filmen Ever After (1998) som hjem for Danielle de Barbarac (Drew Barrymore), sammen med eksteriøret på Château de la Roussie.

Referencer 

Slotte i Frankrig
Australian Open-mesterskabet i damesingle 1985

Australian Open-mesterskabet i damesingle 1985 var den 60. turnering om Australian Open-mesterskabet i damesingle og den 18. udgave af mesterskabet i tennissportens åbne æra. Turneringen var en del af Australian Open 1985 og blev spillet på græsbaner i Kooyong Lawn Tennis Club i Melbourne, Victoria, Australien i perioden 25. november - 7. december 1985.

Mesterskabet blev vundet af andenseedede Martina Navratilova, som i finalen på en time og 44 minutter besejrede den forsvarende mester, førsteseedede Chris Evert Lloyd med 6-2, 4-6, 6-2, og som dermed vandt den sidste af sine tre titler ved Australian Open-mesterskabet i damesingle. Det var samtidig den 13. af Navratilovas 18 grand slam-titler i damesingle i løbet af karrieren. Hun havde også været i finalen i årets tre første grand slam-turneringer, og titlen i Melbourne blev hendes anden grand slam-titel i 1985, efter at hun tidligere på sæsonen også havde vundet Wimbledon-mesterskabet, og det var femte sæson i træk, hvor hun vandt mindst én grand slam-titel i damesingle. Chris Evert Lloyd var i Australian Open-finalen i damesingle for femte gang i sin karriere, og det var tredje gang, at hun måtte forlade slutkampen i taberens rolle.

Finalesejren betød, at Martina Navratilova beholdt førstepladsen på WTA's verdensrangliste, som hun to uger tidligere havde overtaget fra Chris Evert Lloyd på grund af finalesejren ved New South Wales Women's Open.

I semifinalen havde Martina Navratilova vundet over Hana Mandlíková med 6-7(5), 6-1, 6-4, mens Chris Evert Lloyd havde kvalificeret sig til finalen med en sejr på 6-1, 7-6(6) over Claudia Kohde-Kilsch i en kamp, der fik en kontroversiel afslutning, idet Kohde-Kilsch fik en tvivlsom linjedom imod sig på et tidspunkt, hvor hun havde sætbold ved stillingen 6-5 i andet sæts tiebreak.

Pengepræmier

Hovedturnering

Deltagere 

I hovedturneringen deltog 64 spillere, der var fordelt på:
 52 direkte kvalificerede spillere.
 4 spillere, der havde modtaget et wildcard (markeret med WC)
 8 spillere, der havde kvalificeret sig til hovedturneringen fra kvalifikationsturneringen (markeret med Q).

Seedede spillere 

Seksten af deltagerne blev seedet.

Resultater

Kvalifikation 

I kvalifikationen spillede 32 spillere om de sidste otte ledige pladser i hovedturneringen.

Følgende spillere kvalificerede sig til hovedturneringen:

Resultater

Se også 
 Australian Open-mesterskabet i herresingle 1985
 Australian Open-mesterskabet i herredouble 1985
 Australian Open-mesterskabet i damedouble 1985
 Australian Open-mesterskabet i mixed double 1985

Eksterne henvisninger 
 Australian Open
 ITF - Australian Open 1985

Noter 

Australian Open 1985
1985
Mallorca Challenge 2022

Mallorca Challenge 2022 var den 31. udgave af cykelløbsserien Mallorca Challenge og blev arrangeret i perioden 26. til 30. januar 2022. Mallorca Challenge bestod af fem løb og var en del af UCI Europe Tour 2022 i kategorien 1.1.

Resultater

Trofeo Calvià

Trofeo Alcudia-Port d'Alcudia

Trofeo Serra de Tramuntana

Trofeo Pollença

Trofeo Playa de Palma

Hold og ryttere

Danske ryttere 

* DNF = gennemførte ikke

Eksterne henvisninger 
 Officiel hjemmeside

UCI Europe Tour 2022
2022
Li Keqiang

Li Keqiang (født 1. juli 1955, død 27. oktober 2023) var en kinesisk politiker, der var Kinas premierminister fra 15. marts 2013. Han var andenrangeret medlem af Det kinesiske kommunistpartis politbureaus stående komite, landets besluttende organ fra 2012 til 2022.

Referencer 

Politikere fra Kina
Dafydd ap Llywelyn

Dafydd ap Llywelyn (ca. marts 1212 - 25. februar 1246) var en fyrste af det walisiske fyrstendømme Gwynedd fra 1240 til 1246. Han var den første hersker, der havde titlen fyrste af Wales.

Han var søn af Llywelyn den Store. Han blev efterfulgt af Llywelyn ap Gruffudd.

Referencer 

Kongelige fra Storbritannien
Llywelyn den Store

Llywelyn den Store (, fulde navn Llywelyn mab Iorwerth), (ca 1173 - 11. april 1240) var konge af Gwynedd i det nordlige Wales og han endte som hersker af hele Wales. Ved en kombination af krig og diplomati dominerede han Wales i 45 år.

I løbet af Llywelyns barndom blev Gwynedd hersket af hans to onkler, der havde opdelt kongeriget imellem dem, efter Llywelyns farfar, Owain Gwynedd, var død i 1170. Llywelyn havde et stort krav som legitim hersker og begyndte en kampagne for at få magt i en ung alder. Han var enehersker i Gwynedd i 1200, og underskrev en traktat med kong Johan uden Land dette år. Llywelyns relation med Johan forblev godt i de næste 10 år. Han giftede sig med Johns datter Joan i 1205, og da Johan arresterede Gwenwynwyn ap Owain af Powys i 1208, brugte Llywelyn muligheden til at annektere det sydlige Powys. I 1210 blev deres relation dog dårlig, og John invaderede Gwynedd i 1211. Llywelyn blev tvunget til at søge om fred, og han måtte opgive alt land øst for floden Conwy, men han formåede at få områderne igen det følgende år via en alliance med de andre walisiske prinser. Han allierede sig med baronerne der tvang Johan til at underskrive Magna Carta i 1215. I 1216 var han den dominerende magt i Wales, og han holdt råd i Aberdyfi dette år for at fordele land til de andre prinser.

Efter Johans død fik Llywelyn bekræftet Worcestertraktaten med hans efterfølger, Henrik 3., i 1218. I løbet af de næste 15 år var Llywelyn ofte involveret i kampe med Marcher lords og nogle gange med kongen, men han skabte også alliancer med stor magtfaktorer i Marches. Peace of Middle i 1234 markerede slutningen på Llywelyns militære karriere, den indgåede fred på 2 år blev udvidet år for år i resten af hans styre. Han bibeholdt sin position i Wales indtil sin død i 1240, og blev efterfulgt af sin søn Dafydd ap Llywelyn.

Referencer 

Litteratur
 Lee, Sidney, ed. (1893). "Llywelyn ab Iorwerth" . Dictionary of National Biography. Vol. 34. London: Smith, Elder & Co. pp. 7–13.
 Pierce, Thomas Jones (1959). "LLYWELYN ap IORWERTH". Dictionary of Welsh Biography. National Library of Wales.

Kongelige fra Storbritannien
Welsh Marches

Welsh Marches () er et upræcist defineret område langs grænsen mellem England og Wales i Storbritannien. Den præcise mening af termen har varieret i forskellige periode.

Det engelske term Welsh March (på latin Marchia Walliae) blev oprindeligt brugt i middelalderen til at beskrive markgrevskaberne mellem England og Fyrstedømmet Wales, hvor Marcher lords havde specifikke rettigheder, og til en hvis grad var uafhængige fra kongen af England.

I moderne brug bliver "the Marches" ofte brugt til at beskrive de engelske counties, der ligger langs grænsen til Wales, særligt Shropshire og Herefordshire, og nogle gange de tilstødende områder i Wales. På et tidspunkt har The Marches inkluderet alle de historiske counties Cheshire, Shropshire, Herefordshire, Worcestershire og Gloucestershire.

Noter

Referencer 

Wales geografi
Wales' historie
Carl Oscar Borg

Carl Oscar Borg (født 3. marts 1879 i Grinstads sogn, nær Mellerud i Dalsland, Älvsborgs län ; død 8. maj 1947 i Santa Barbara, Californien) var en svensk-amerikansk kunstner, især kendt for motiver fra indianske miljøer og "The American West" med Grand Canyon. Han er repræsenteret på en lang række amerikanske kunstmuseer.

Galleri

Referencer

Eksterne henvisninger
 
 "Carl Oscar Borg, Artist of the American West" af Marlene R. Miller (Tfaoi.com / Archive.org)
 Carl Oscar Borg Works Online ('Categorized & Annotated') hos Artcyclopedia.com

 Carl Oscar Borg hos Europeana.eu

Malere fra USA
Amerikanere i 1800-tallet
Amerikanere i 1900-tallet
Personer fra Dalsland
Jet Sport Tekstiltrykkeri

Jet Sport Tekstiltrykkeri er et dansk tekstiltrykkeri, der blev grundlagt 1. august 1998 med hovedkvarter og produktionsfaciliteter i Viborg. Med over 100 ansatte (2022) er virksomheden blandt de største producenter og distributører af B2B-tekstiltryk i Norden.

Oprindelse 
Jet Sport nåede sin nuværende form, da Claus Bo Mørk i 1998 købte Jet Sport fra sin mor. Hans to sønner, Nichlas og Alexander, har gennem det seneste årti ligeledes været aktive i virksomheden.

Referencer

Eksterne henvisninger 
 Officiel hjemmeside

Virksomheder i Viborg
Etableret i 1998
Oppenheimer-diamanten

Oppenheimer-diamanten, en næsten perfekt formet 253,7 karat gul diamant, er en af de største uslebne diamanter i verden, og måler cirka 20 × 20 millimeter. Den blev opdaget i Dutoitspan-minen, Kimberley, Sydafrika, i 1964. Harry Winston erhvervede stenen og overrakte den til Smithsonian Institution til minde om Sir Ernest Oppenheimer.

Eksterne links 

 Oppenheimer Diamond  på Smithsonian, med bedre nærbilleder
 Et anden nærbillede
 Tredje nærbillede

Referencer 

Diamant
Popalangur

Popalangur (Trachypithecus popa) er en art af primater i familien hundeaber. Den findes udelukkende i Myanmar. Det er opkaldt efter Mount Popa, hvor der lever en population på omkring 100 af aberne. Den menes at være kritisk truet, med 200 til 250 individer tilbage i naturen.

Beskrivelse 
Popa langur har en mørkebrun eller gråbrun ryg, en hvid mave og sorte hænder og fødder. Den hvid snude og karakteristiske hvide ringe omkring øjnene. Den vejer omkring 8 kg.

Bevaringsstatus 
Primat er beskrevet i 2020 og allerede truet. Det anslås, at der kun er 200 til 260 individer fordelt på fire separate populationer. Trusler omfatter jagt såvel som ødelæggelse af levesteder og habitatfragmentering. Arten endnu ikke er blevet vurderet af IUCN, en organisation, der dokumenterer bevaringsstatus for truede arter, men ville ifølge forskere allerede blive betragtet som "kritisk truet", hvis man bruger IUCN-kriterier.

Referencer 

Marekatte
Brasilien ved vinter-OL 2022

Brasilien deltager i vinter-OL 2022 i Beijing, Kina i perioden 4. – 20. februar 2022.

Medaljer

Medaljevindere

Referencer

Eksterne henvisninger 
  Profilside på olympic.org

Lande ved vinter-OL 2022
2022
Ask Me Why

"Ask Me Why" er B-siden på det engelske rockband The Beatles' anden single Please Please Me/Ask Me Why og findes tillige på debutalbummet Please Please Me. Da singlen oprindeligt blev udgivet i Storbritannien den 11. januar 1963, toppede den som nummer 1 på New Musical Express og Melody Maker hitlisterne. Den nåede dog kun nr. 2 på Record Retailer-hitlisten.

Komposition 

"Ask Me Why" er primært skrevet af John Lennon tidligt i 1962. Sangen er krediteret som McCartney-Lennon, som kompositionerne blev benævnt i starten. Paul McCartney har sagt:

Det var en del af deres live-materiale før deres pladekontrakt og var også en af de sange, de spillede ved deres første Parlophone audition i EMI's Abbey Road Studie 2 den 6. Juni 1962.
Sangen efterligner stilen fra Smokey Robinson and the Miracles, som Lennon var påvirket af, og åbningsguitarfrasen er hentet fra Miracles' "What's So Good About Goodbye".

Med hensyn til tonearten står sangen næsten fuldstændig i E-dur, selvom den indeholder en øjeblikkelig hældning mod den relative mol-toneart af C#, og den står i 4/4 takt. Strukturelt er sangen kompleks og indeholder, som Alan Pollack siger, tre forskellige varianter af verset.

Indspilning 

Den første indspilning af "Ask Me Why" blev foretaget i Abbey Road-studierne ved deres allerførste audition den 6. juni 1962 med trommeslageren Pete Best. Alle indspilningerne den dag blev kategoriseret som en 'kommerciel test', og var derfor ikke blevet betragtet egnede til udgivelse, og de to kvart tomme båndspoler fra den session mentes at være ødelagt af EMI. To sange overlevede dog: Besame Mucho og Love Me Do. Disse blev senere fundet på acetatdiske og udgivet på Anthology 1.

Den blev indspillet igen sammen med Please Please Me, den 26. november 1962 med Ringo Starr på trommer. The Beatles øvede også Tip of My Tongue, en anden Lennon og McCartney-sang, som også blev overvejet til B-siden af "Please Please Me"-singlen. Beatles producer George Martin følte dog, at "Tip of My Tongue" stadig havde brug for noget arbejde, og nummeret blev til sidst givet til Tommy Quickly, der udgav den på single i august 1963.

Udgivelse 

"Ask Me Why" blev som før nævnt udgivet som B-side til "Please Please Me" i Storbritannien den 11. januar 1963. 

Sangen var på gruppens allerførste single i USA og var ligesom i Storbritannien B-side med "Please Please Me" som A-side. Den blev udgivet her den 25. februar 1963 på Vee-Jay Records, da Capitol Records (EMI's amerikanske pladeselskab) og Atlantic Records begge havde sagt nej til tilbuddet.. Singlen vakte ikke særlig opmærksomhed, og i øvrigt var gruppens navn ukorrekt stavet som "The Beattles" på den første presning. ).

Musikere 

 John Lennon – forsang, akustisk guitar
 Paul McCartney – bas, sang
 George Harrison – singleguitar, sang
 Ringo Starr – trommer

Se også 

Please Please Me/Ask Me Why

Referencer

Kilder 

 
 
 
 
 

Beatles-sange
Sange fra 1963
TBT Tower

TBT Tower er et boligtårn i det centrale Odense på 17 etager opført i perioden fra 2017 til 2019. Bygningen er beliggende i det centrale kryds mellem Østre Stationsvej, Hans Mules Gade og Thomas B. Thriges Gade 100 meter fra Odense Banegård.

Se også 

 Thomas B. Thriges Gade
 TBT Towers egen hjemmeside
 TBT Tower på entreprenørens hjemmeside

Referencer 

Skyskrabere i Danmark
Bygninger, konstruktioner og anlæg i Odense
RR Lyrae (stjerne)

RR Lyrae er en type variable stjerner, der er beslægtet med typen Cepheide. RR Lyrae er dog ældre, mindre lysstærke og har kortere pulsationsperioder, samt lavere masse . 

Ligesom Cepheide-stjerner er der for denne type stjerner en fast relation mellem deres pulsationsperiode og deres lysstyrke, der betyder, at de kan anvendes i forbindelse med kosmisk afstandsmåling.

Studier ved den danske astronom Jørgen Otzen Petersen af pulserende stjerner har ledt til en metode til bestemmelse af RR Lyra-stjernes masse, ved hjælp af et såkaldt Petersen Diagram, opkaldt efter den danske astronom.

Referencer 

Stjernetyper
Jørgen Otzen Petersen

Jørgen Otzen Petersen (født 5. maj 1935) er en dansk astronom og lektor emeritus ved Niels Bohr Institutet på Københavns Universitet, der bl.a. har forsket i stjerner og deres udvikling samt variabilitet.

Uddannelse og karriere 
Petersen blev kandidat ved Københavns Universitet i 1960 og fik doktorgraden dr.scient. fra universitetet i 1979.

Han har udgivet en lang række naturvidenskabelige artikler og har bl.a. lagt navn til en bestemt type diagram for pulsationsvariable stjerner, kaldet et Petersen Diagram  på baggrund af sin forskning i dobbelt-pulserende variable stjerner i 1970'erne og 1980'erne.

Referencer 

Alumni fra Københavns Universitet
Astrofysikere fra Danmark
Astronomer fra Danmark
Slap house

Slap house (også kendt som Lithuanian bass) er en undergenre af house, som opstod i slutningen af 2010'erne. Det blev udviklet af litauiske producere, såsom Dynoro, Gaullin, Miscris og Lucky Luke, men også af den canadiske duo Loud Luxury. På grund af dette, blev det nogle gange refereret til som "lithuanian bass", før begrebet "slap house" blev etableret. Slap house minder meget om brazilian bass, fordi genren anvender en lignende teknik til baslinjen, selvom det normalt er med et mere "hoppende" mønster i nærheden af future bounce og endda Melbourne bounce i nogle tilfælde. Genren har generelt taget stor indflydelse fra future house og inkorporerer elementer fra deephouse og techhouse. Slap house er også meget mere pop-orienteret, da det fokuserer på en simpel, iørefaldende melodi og bruger næsten altid vokaler. I nogle tilfælde, bliver der også brugt rap.

Slap house blev meget populært i 2019 og i starten af 2020'erne i Europa, hvor det begyndte med "In My Mind". Der kom senere hen andre virale hits, såsom "Roses (Imanbek Remix)". Tyskland blev hurtigt et betydningsfuldt land for genren med producere såsom Vize, Topic og Lizot. Populære EDM-kunstnere skiftede også hen imod slap house, blandt andet R3HAB, Tiësto, og VINAI, såvel som brazilian bass-kunstnere som Alok. Den betydelige popularitet inden for denne genre blev ligeledes opnået gennem en kombination af faktorer, herunder fremtrædende eksponering på TikTok samt inkludering i velansete Spotify-playlister såsom "Dance Rizing" fra den velrenommerede playlist-kurator Rizing Playlists..

Referencer

Musikgenrer
Nasheed

En Nasheed (også kendt som Nashid, أناشيد ,نشيدNaat, Na'at og نعت) er en vokalsammensætning, som enten bliver sunget a cappella eller med meget lidt brug af simple perkussionsinstrumenter. Korstemmer er også ofte brugt som baggrundsinstrumentation. Nasheed er en form for religiøs musik, som referer til islamisk historie, teologi, og nuværende begivenheder i den muslimske verden. De bliver ofte spillet under spirituelle tidspunkter såsom Muharram, Ramadanen og Eid. På grund af, at bestemte fortolkninger af islam forbyder brugen af instrumentbaseret musik, forbliver nasheed også populært året rundt i mange lande i Mellemøsten, Sydasien (hvor de bliver refereret til som Na'at), og Sydøstasien.

Noter 

Sang
Aurelio Barrios Y Morales

Aurelio Barrios Y Morales (født 27. juli 1880 i  Puebla, Mexico - død 1943) var en mexicansk komponist, pianist og organist. 

Y Morales studerede klaver, sang og orgel på lokale musikskoler på sin hjemegn. Han studerede senere komposition på Det Nationale Musikkonservatorium (1905) hos José Guadalupe Velázquez og Gustavo E. Campa i Mexico City. Han har skrevet en symfoni, orkesterværker, kammermusik, sange og klaverstykker etc. Han var organist ved Temple of La Concordia i Puebla. Y Morales komponerede i romantisk stil, og var næsten blevet glemt, indtil pladeselskabet Sterling lancerede hans symfoni samt andre orkesterværker i 2021.

Udvalgte værker 

 Symfoni (i F-mol) (1913) - for orkester
 Skytsengelen (1909) - for orkester
 I livets tusmørke (1940) - for strygeorkester
 Fuga (i F-mol) (1909) - for strygeorkester

Eksterne henvisninger 
  om Aurelio Barrios Y Morales

Komponister fra Mexico
Pianister
Organister
De Ommelanden (Groningen)

De Ommelanden (Ommelandene eller omegnen) er det gamle navn for de lande eller gau (landskaber) i den nuværende hollandske provins Groningen, der ligger udenfor byen Groningen.
 
Navnet Ommelandene blev brugt første gang den 26. september 1386. Gennem flere hundreder år blev Ommelandene opfattet som en selvstændig nederlandsk provins, adskilt fra Groningen. 

Ommelandene var med blandt de fem gewesten (forløbere for nutidens provinser), der stiftede Utrechtunionen den 23. januar 1579, mens de andre provinser først tilsluttede sig senere. Fx blev Groningen medlem i februar 1580, men byen meldte sig ud igen allerede den 3. marts samme år.

I mange år forsatte stridighederne mellem Ommelandene og Groningen, men det endte med, at byen og omegnen (het gewest Stad en Lande) smeltede sammen til den nuværende provins.

Sproglig udvikling 
I byen Groningen (hansestaden) taltes der saksisk (plattysk eller Stadsgronings). 

Oprindeligt blev der talt frisisk (østfrisisk eller emsfrisisk) i Ommelandene, senere gik de over til groningsk, der er en plattysk dialekt (med frisiske indslag). Der skete et tilvarende sprogskifte i den tyske del af Østfrisland. Der findes dog stadig en kommune med delvis frisisk sprog længst mod sydvest i Ommelandene.

Provinser i Nederlandene
Ommelanden
Greybird Pilot Academy

GreyBird er et dansk flyve- og pilot akademi, der uddanner folk til erhvervspilot. GreyBird blev etableret i 2013, og holder til i Aarhus Airport på Djursland. Derudover, GreyBird har også etableret baser i Ljungbyhed i Sverige og Córdoba i Spanien, samt teoribaser i Stockholm, Madrid og København.

Da GreyBird blev etableret i 2013, bestod det af tre grundlæggere, og i dag er GreyBird ejet af en af de oprindelige grundlæggere samt en finansiel investor, mens at de andre oprindelige grundlæggere er stadig en del af ledelsen. GreyBird har en flåde, der består af 13 forskellige fly og to flysimulatorer. GreyBird er Danmarks største flyveskole, med mere end 40 fastansatte i tre forskellige lande.

Referencer 

Uddannelsesinstitutioner i Danmark
Piloter